Eins og nafnið gefur til kynna eru Feneyjar undirlagðar í byrjun hausts annaðhvert ár af La biennale di Venezia eða Feneyjartvíæringnum þar sem listir ráða ríkjum og allt hið nýja í heimi lista - og menningar víðsvegar um heiminn er kynnt . Upphaf tvíæringsins má rekja aftur til 1895 og er hann staðsettur á svæði sem kallast Giardini di Castello eða kastalagarðarnir . Á því svæði eru 30 skálar frá löndum víðsvegar um heim sem notaðir eru til að kynna list hvers lands fyrir sig og má finna nöfn arkitekta eins og Gerrit Rietveldt , Carlo Scarpa og Sverre Fehn meðal þeirra sem svip hafa sett á svæðið með sinni byggingarlist . Ég hef áður sýnt skála norðmanna teiknuðum af Sverre Fehn sem er ótrúlega látlaus og fallegur . Var svo heppin að heimsækja skálann með arkitektinum sjálfum og vil endilega ítreka að ef heimsækja á svæðið heim , að skoða þennan demant gaumgæfilega . Þátttaka íslendinga Arkitektúr á sinn sess á biennalnum en byggingarlist hefur haft sérstöðu þar undanfarin 26 ár , áður var hún kynnt sem hluti af listsýninganna . Yfirskriftin er að þessu sinni : Arkitektúr , borgir og samfélag , mikilvægt þema sem hægt er að skoða frá mörgum vinklum . Arkitektasýning tvíæringsins stendur yfir frá 10. september til 19. nóvember og núna eru um alls 50 lönd sem taka þátt í þeim hluta biennalsins . Íslendingar verða með að þessu sinni og er fyrirhugað að sýna tónlistar - og ráðstefnuhúsið ásamt umhverfi . Er það Ólafur Elíasson ásamt HLT , tegnestue Henning Larssen sem bera hita og þunga af þeirri sýningu . Verið er að gera fullkomið módel af húsinu sjálfu ásamt ýmsu öðru sem mun koma gestum og gangandi skemmtilega á óvart . Spennandi heim að sækja Fjöldi fólks í menningargeiranum frá öllum heimshornum leggur leið sína til Feneyja á meðan að biennalnum stendur og því geta íslendingar sem eru að halda á vit sólarinnar við Adriahaf hvort heldur sem það er Ítalíumegin eða til Krótatíu ekki missa af þessum einstaka viðburði og tækifæri til að kynna sér það sem efst er á baugi í listum - og arkitektúr . Íslenska sýningin er ekki inn á Giardini svæðinu heldur í svokallaðri Vivaldi kirkju eða Santa Maria della Pieta eins og hún heitir réttu nafni . Skálinn og módelið af tónlistarhúsinu hefur verið mikið heimsóttur og hlotið mikla athygli enda um arkitektúr á heimsmælikvarða og metnaðarfullt verkefni að ræða . Í Feneyjum er óhemjufögur brú sem ekki má missa af , Rialto brúin . Það er varla komist hjá því að ramba á hana enda elsta brúin yfir Grand Canale og sú frægasta . Hún hefur verið margbyggð í gegnum tíðina en sú sem við sjáum hér er frá 1591 og hönnuð af Antonio da Ponte og er víst mjög lík trébrúnni sem upphaflega var smíðuð yfir kanalinn 1181 . Arkitektinn Carlo Scarpa er einn af stóru nöfnunum í arkitektúr 20. aldarinnar og þekktur fyrir einstaka tilfinningu fyrir efnum og áferðum ásamt því að vera einstaklega næmur á samhengi hlutanna . Hann kenndi m.a. í arkitektaskólanum í Feneyjum og setti svip sinn á þennan sögufræga stað . Bókasafn og gallerí sem kallast Querini Stampalia foundation sem staðsett í 16. aldar höll var einmitt endurgerð af Scarpa , með tilliti til þeirra kringumstæðna sem ríkja í Feneyjum , vatnið verður hluti af fyrstu hæð byggingarinnar þar sem gólfum er lyft þar sem það á við . Inngangurinn er um undurfagra brú sem er einkennandi fyrir Carlo Scarpa , Efnisnotkun tekur vel á móti veðri og vindum og nútíminn ( þá 1963 ca ) fellur að fortíðinni átaklaust . Garðarnir sem tilheyra eru svo kafli út af fyrir sig og fleiri prósjekt eftir Scarpa fá umfjöllun síðar .